
Maatietopalvelu
Kyselyvastaus
Asiakirjan tunnus: KT1398
Päivämäärä: 25.8.2026
Julkisuus: Julkinen

Iran / Iranin terveydenhuollon tilanne vuonna 2026 (päivitys)
Iran / Iranian healthcare system in 2026 (update)

Kysymykset
1. Mikä on Iranin terveydenhuoltojärjestelmän tila tällä hetkellä? Kärsiikö järjestelmä sodan vuoksi resurssipulasta tai muista merkittävistä haasteista?
2. Onko peruspalvelujen saavutettavuudessa alueellisia eroja? (pääkaupunki, suuret kaupungit vs. maaseutu)
3. Onko maassa raportoitu peruslääkkeiden tai joidenkin erityislääkkeiden kriittisestä pulasta?
Questions
1. What is the status of the Iranian healthcare system currently? Are there reports of resource shortages or other major challenges faced by the healthcare system?
2. Are there localized differences in accessibility of essential services?
3. Have there been reports of critical shortage in essential medicines or certain specialized medicines?

[bookmark: _Hlk129259295]Tämä maatietotuote päivittää 11.9.2025 päivättyä kyselyvastausta (Iran / Terveydenhuolto ja mielenterveyspalvelut, päivitys 2024–2025)[footnoteRef:1]. Tässä maatietotuotteessa käsitellään Iranin terveydenhuoltojärjestelmän tilaa keväällä ja kesällä 2026 ja siinä keskitytään Iranin ja Yhdysvaltojen sekä Israelin välisen sodan vaikutuksiin Iranin terveydenhuoltojärjestelmään. [1:  Iranin terveydenhuoltojärjestelmää on käsitelty aiemmin myös maatietopalvelun 31.5.2021 päivätyssä kyselyvastauksessa ja mielenterveyspalveluita 26.5.2021 päivätyssä kyselyvastauksessa.] 

Tämä vastaus on laadittu soveltaen Euroopan unionin turvapaikkaviraston (EUAA) laatimaa ohjeistusta terveydenhuoltoon liittyvän lähtömaatiedon tuottamisesta (2025) perustuen EUAA:n MedCOI-palvelun tuottamien tietojen lisäksi julkisiin lähteisiin. Vastauksessa käytetään käsitteitä hoidon/lääkityksen saatavuus ja saavutettavuus (availabilty ja accessibility) siinä merkityksessä kuin ne määritellään EUAA:n ohjeistuksessa. Vastauksessa mainitut muut kuin EUAA:n toimittamat tiedot eivät kuitenkaan ole lääketieteen ammattilaisen tarkastamia.
Mikä on Iranin terveydenhuoltojärjestelmän tila tällä hetkellä? Kärsiikö järjestelmä sodan vuoksi resurssipulasta tai muista merkittävistä haasteista?
Kattavan kuvan saaminen Iranin terveydenhuoltojärjestelmän tilasta vuonna 2026 on käytettävissä olevista lähteistä haastavaa. Esimerkiksi saatavissa olevat tilastot ja kuvaukset järjestelmästä viittaavat usein aiempiin vuosiin. Tässä kappaleessa käsitellään aluksi tiiviisti järjestelmää yleisesti saatavilla olevien lähteiden perusteella, jonka jälkeen käsitellään nimenomaan helmikuun lopussa 2026 alkaneen sodan vaikutuksia terveydenhuoltojärjestelmään. 
Iranin terveydenhuoltojärjestelmä terveyspalveluita tarjoavat julkiset ja yksityiset toimijat sekä jotkut kolmannen sektorin toimijat.[footnoteRef:2] Terveydenhuoltojärjestelmässä hoitoa tarjotaan pääsääntöisesti kolmessa eri tasossa, jotka ovat perusterveydenhuolto sekä toisen ja kolmannen asteen terveydenhuolto.[footnoteRef:3] Julkisella puolella perusterveydenhuollon palveluita tarjotaan maaseudulla ja kaupunkialueilla terveyskeskuksissa ja -asemilla, toisen asteen terveydenhuoltoa tarjotaan piirikuntatason terveyskeskuksissa- ja sairaaloissa ja kolmannen asteen (erikoistuneempaa) terveydenhuoltoa tarjotaan erikoistuneissa sairaaloissa ml. opetussairaaloissa.[footnoteRef:4] Yksityisen sektorin toimijat tuottavat eri tasoisia palveluita etenkin kaupunkialueilla,[footnoteRef:5] mutta Maailman terveysjärjestö WHO:n mukaan julkisella sektorilla on keskeisin rooli terveyspalvelujen tuottamisessa.[footnoteRef:6] WHO:n Iranin terveydenhuoltojärjestelmää käsittelevän raportin mukaan Iranissa on yhteensä noin 1100 sairaalaa, joista 900 on julkisia.[footnoteRef:7]  [2:  IOM 9/2024, s. 4–5; Raeesi, A. et al 2025, s. 1; WHO 2024, s. viii.]  [3:  WHO 2024, s. 8; Raeesi, A. et al 2025, s. 2.]  [4:  WHO 2024, s. 8.]  [5:  Raeesi, A. et al 2025, s. 2.]  [6:  WHO 2024, s. 8.]  [7:  WHO 2024, s. 17. Huom. on epäselvää, minkä vuoden tilastoihin tieto perustuu. Samassa vuonna 2024 ilmestyneessä raportissa käsitellään toisaalla esimerkiksi vuoden 2016 tilastoja.] 

Yhdysvaltalaisen The Commonwealth Fund -säätiön Iranin terveydenhuoltojärjestelmää käsittelevän raportin mukaan Iranissa oli vuonna 2023 noin 111 yleislääkäriä 100 000 asukasta kohden, mikä oli enemmän kuin Turkissa mutta vähemmän kuin esimerkiksi Pakistanissa.[footnoteRef:8] Brittiläinen Iran International -uutistoimisto raportoi tammikuussa 2025, että Iranissa lääkäreiden lisensoinnista vastaavan järjestön edustajan mukaan jopa 30 000 yleislääkäriä Iranissa ei suostunut toimimaan ammatissaan alhaisen palkkatason vuoksi.[footnoteRef:9] [8:  The Commonwealth Fund 5/2026a, s. 7, 5/2026b, s. 1.]  [9:  Iran International 9.1.2025.] 

WHO:n vuonna 2024 julkaistun raportin mukaan 93 % Iranin väestöstä oli vakuutettu sairausvakuutuksen turvin. Julkisen sairausvakuutuksen (ns. ”perusvakuutus”, basic insurance) lisäksi noin 25 % väestöstä oli myös jonkinasteinen yksityinen sairausvakuutus. Lähteen mukaan julkinen perusvakuutus kattaa julkisella puolella 90 % sairaalahoidosta ja 70 % sairaalan ulkopuolisesta hoidosta, yksityisellä puolella julkinen sairausvakuutus kattaa 30 % kuluista.[footnoteRef:10] Uutislähteissä on raportoitu terveyden omavastuun voivan olla todellisuudessa suurempi.[footnoteRef:11] Esimerkiksi Iran International raportoi elokuussa 2026, että Iranin parlamentin terveydenhoitokomitean edustajan Salman Es’haghin mukaan potilaiden omavastuuosuudet hoidosta ja lääkkeistä olivat kasvaneet julkisen tuen ja vakuutusten käsittäessä suhteessa aiempaa vähemmän kohonneista maksuista. Jotkut sairaalat ja apteekit kieltäytyvät lähteen mukaan joidenkin hoitojen tai lääkkeiden tarjoamisesta vakuutusyhtiöiden maksuvaikeuksien vuoksi.[footnoteRef:12] Iran Wire raportoi 30.7.2026, että vaikka virallisesti sairausvakuutus kattoi kiinteän osuuden hoidon hinnasta, todellisuudessa potilaalle saatettiin osoittaa muita ylimääräisiä maksuja kulujen kattamiseksi.[footnoteRef:13] [10:  WHO 2024, s. 19–20.]  [11:  Iran International 9.8.2026; Iran Wire 30.7.2026.]  [12:  Iran International 9.8.2026.]  [13:  Iran Wire 30.7.2026.] 

Konfliktin vaikutukset terveydenhuoltojärjestelmään
Punaisen Ristin ja Punaisen Puolikuun kansainvälisen liitto esitti 26.5.2026 julkaistussa tiedotteessa, että huhtikuun tulitauosta huolimatta konfliktin vaikutukset heijastuivat yhä terveyspalveluihin maanlaajuisesti. Terveyspalvelujen toimittamisessa oli merkittäviä haasteita, mukaan lukien Iranin Punaisen Puolikuun omissa toimipisteissä. Terveyspalvelujen ja terveydenhuollon toimitusketjujen häiriöt olivat vaikeuttaneet kriittisten lääkkeiden ja tarvikkeiden saatavuutta.[footnoteRef:14] [14:  IFRC 26.5.2026.] 

Punaisen Ristin ja Punaisen Puolikuun kansainvälisen liiton 6.3.2026–31.5.2026 ajanjaksoa käsittelevässä raportissa kuvataan, kuinka terveysinfrastruktuurin kärsimät vahingot, lääkkeiden ja lääketieteellisten laitteiden saatavuushäiriöt, terveydenhoitomaksujen kallistuminen ja kotitalouksien ostovoiman heikentyminen rajoittivat pääsyä terveydenhoitoon. Etenkin erityis- ja pitkäaikaisten ja kroonisten sairauksien hoitoa tarvitsevat henkilöt, mukaan lukien vammaiset, syöpäsairaat, munuaisten vajaatoimintaa, kroonisia sairauksia ja kuntoutusta vaativia sairauksia sairastavat olivat heikommassa asemassa terveydenhoitoon pääsyn suhteen. [footnoteRef:15] [15:  IFRC 5.8.2026, s. 4.] 

YK:n humanitaaristen asioiden koordinointitoimisto OCHAn ajanjaksoa 1.–31.5.2026 käsittelevän raportin mukaan Iranin terveysjärjestelmä oli kärsinyt merkittävistä vahingoista sodan vuoksi. OCHAn arvion mukaan noin 245 terveydenhuollon yksikköä ja 90 lääkealan toimipaikkaa (pharmaceutical facilities) olivat vahingoittuneet. Noin 1 000 lääketyypin saatavuudessa oli häiriöitä ja joidenkin lääkkeiden hinnat olivat nousseet. Terveydenhuollon toimipaikkojen näkökulmasta eniten kärsineet alueet olivat Kermanshah, Isfahan, Ilam, Kurdistan, Hormuzgan ja Teheran. OCHAn mukaan ilmaiskujen aiheuttamat tuhot maan energiainfrastruktuuriin olivat lisänneet myös terveydenhuoltosektoriin vaikuttavia sähkökatkoja. Lisäksi OCHAn mukaan Iranin terveydenhuoltojärjestelmä oli kuormittunut siitäkin huolimatta, että lisäkapasiteettia oli hätätilan vuoksi lisätty. Lisäkapasiteettiin kuului esimerkiksi 160 terveysaseman (health center) avaaminen konfliktin aikana.[footnoteRef:16]   [16:  OCHA 7.6.2026.] 

Punaisen Ristin ja Punaisen Puolikuun kansainvälisen liiton 6.3.2026–31.5.2026 ajanjaksoa käsittelevän raportin tietojen mukaan ainakin 350 terveydenhuollon yksikköä (health facilities) oli kärsinyt vahingoista. Myös Punaisen Puolikuun toimintoja vahingoittui iskussa, mukaan lukien sen toimipisteitä, kuljetuskalustoa, ambulansseja ja helikoptereita.[footnoteRef:17] Maailman terveysjärjestö WHO:n 4.6.2026 julkaiseman tiedotteen mukaan arviolta 229 terveysasemaa, 49 sairaalaa ja 78 lääkealan toimipaikkaa oli vahingoittunut ilmaiskuissa. Lisäksi 56 hätäpalveluyksikköön oli osunut iskuissa, 9 sairaalaa oli evakuoitu ja 47 ambulanssia ja 10 muuta ajoneuvoa oli tuhoutunut. Iskut lääkealan tai diagnostiikan alan tuotantolaitoksiin olivat aiheuttaneet vakavia häiriöitä lääkekuljetuksiin. WHO huomioi lisäksi Iranin eteläosien sään ääri-ilmiöiden lisäävän yhtäaikaisesti riskiä tartuntatautien leviämisestä ja yhdessä konfliktin kanssa kuormittavan terveydenhuoltojärjestelmää ennenäkemättömästi.[footnoteRef:18]  [17:  IFRC 5.8.2026, s. 3.]  [18:  WHO 4.6.2026.] 

Deutsche Welle uutisoi 4.6.2026, että Iranin viranomaisten mukaan ilmaiskut olivat osuneet useisiin lääketehtaisiin ja muhin terveydenhuollon laitoksiin. WHO oli vahvistanut, että mm. Teheranissa sijaitseva syöpälääkkeitä ja muita peruslääkkeitä valmistava Tofigh Darun tehdas oli vahingoittunut, samoin kuin Teheranissa sijaitseva julkinen tutkimus- ja terveydenhuollon palveluja tuottava Pasteur-instituutti.[footnoteRef:19] [19:  DW 4.6.2026.] 

OCHAn ajanjaksoa 1.–30.6.2026 käsittelevän raportin mukaan, vaikka tulitauko oli joitain poikkeuksia lukuun ottamatta pitänyt kesäkuussa, helmi-huhtikuun eskalaatio vaikutti yhä Iranin humanitaariseen tilanteeseen mm. terveys-, vesi-, asunto- ja koulutusinfrastruktuurin kärsimien tuhojen vuoksi. Raportin mukaan terveys- ja energiainfrastruktuurin kärsimät tuhot aiheuttivat katkoksia terveyspalvelujen saatavuuteen. Saatavuusongelmat koskivat erityisesti pieniä lapsia ja kiireellistä- ja erikoistason (referral care) hoitoa tarvitsevia potilaita. Energiakatkot uhkasivat sairaaloiden toimintaa ja lääkekuljetusten kylmäketjuja.[footnoteRef:20] [20:  OCHA 19.7.2026, s. 1–2.] 

Iskuista terveydenhuoltoon on raportoitu myös kesän aikana, huhtikuun tulitauon jälkeen.[footnoteRef:21] Esimerkiksi Insecurity Insight raportoi, että Yhdysvaltojen ilmaiskujen vuoksi sairaala Chabaharin kaupungissa vahingoittui 8.7.2026[footnoteRef:22], ja lasten syöpäsairaala Ahvazissa jouduttiin evakuoimaan 15.7.2026.[footnoteRef:23] [21:  Insecurity Insight 21.7.2026.]  [22:  Insecurity Insight 21.7.2026.]  [23:  Insecurity Insight 21.7.2026. Ks. myös The Guardian 16.7.2026.] 

Onko peruspalvelujen saavutettavuudessa alueellisia eroja? (pääkaupunki, suuret kaupungit vs. maaseutu)
Yleensä ottaen terveyspalvelujen saavutettavuudessa on Iranissa eroja toisaalta sosioekonomisten syiden vuoksi[footnoteRef:24]  ja toisaalta maantieteellisten seikkojen vuoksi[footnoteRef:25]. Kuten maatietopalvelun 11.9.2025 päivätyssä kyselyvastauksessa kuvataan, Iranin terveydenhuoltojärjestelmä kärsii henkilöstöpulasta[footnoteRef:26]. Tämä on näkynyt etenkin erikoissairaanhoidon saatavuuden heikentymisenä maaseudulla ja pienemmissä kaupungeissa,[footnoteRef:27] mutta myös Teheranista on raportoitu yksittäisten sairaaloiden sulkemisesta lääkäri- ja hoitajapulan vuoksi.[footnoteRef:28]  Lisäksi esimerkiksi Etelä-Iranin Sistan-Baluchistanin maakunnan[footnoteRef:29] terveyspalvelujen maantieteellistä saavutettavuutta käsittelevän tutkimuksen mukaan maakunnan väestöstä lähes 75 % pääsy perusterveydenhuollon palveluihin 30 minuutin ajomatkan sisällä oli alhainen tai olematon.[footnoteRef:30]  [24:  The Commonwealth Fund 5/2026a, s. 14.]  [25:  Raeesi, A. et al 2025, s. 2; TNH 27.6.2025; Iran Wire 24.7.2025.]  [26:  Ks. esim. ]  [27:  TNH 27.6.2025; Iran Wire 24.7.2025. Esimerkiksi Iran Wiren artikkelin mukaan 42 % Iranin erikoislääkäreistä (medical specialist) työskenteli viidessä suurimmassa kaupungissa.]  [28:  IranWire 24.7.2025.]  [29:  Artikkelissa kuvataan useisiin lähteisiin perustuen, kuinka Sistan-Baluchistanin maakunnan asukkaista lähes puolet asuu maaseudulla, maakunnassa on Iranin korkein köyhyysaste ja matalin terveysvakuutusten kattavuus. Raeesi, A. et al 2025, s. 2.]  [30:  Raeesi, A. et al 2025, s. 2.] 

Onko maassa raportoitu peruslääkkeiden tai joidenkin erityislääkkeiden kriittisestä pulasta?
Iranissa on raportoitu häiriöistä lääkkeiden saatavuudessa useamman vuoden ajan.[footnoteRef:31] Maahanmuuttoviraston 11.9.2025 päivätyssä kyselyvastauksessa käsitellään keskeisiä, pitkään jatkuneita syitä tilanteelle, kuten Iranin talouskriisiä, Iraniin kohdistuvien talouspakotteiden aiheuttamia ongelmia tuontiin liittyen, lääkkeiden tuotannon vähentymistä Iranissa ja lääkkeiden hintojen nousua.[footnoteRef:32] Lääkkeiden saatavuusongelmista on raportoitu mediassa toistuvasti helmikuun 2026 lopussa alkaneen sodan jälkeen,[footnoteRef:33] ja arvioidaan, että lääkkeiden saatavuusongelmat ovat sodan myötä pahentuneet.[footnoteRef:34] Samalla on huomattava, että saatavuushäiriöiden laajuudesta on vaikea saada tarkkaa kuvaa.[footnoteRef:35] [31:  Ks. esim. Iran International 2.7.2023; Iran International 2.2.2025; Financial Times 21.8.2024.]  [32:  Maahanmuuttovirasto 11.9.2025]  [33:  Ks. esim. DW 27.5.2026; HRANA 13.5.2026; Iran International 9.8.2026; Iran Wire 12.4.2026; Iran Wire 8.6.2026; Iran Wire 13.8.2026.]  [34:  HRANA 13.5.2026; DW 27.5.2026.]  [35:  Ks. myös Maahanmuuttovirasto 11.9.2025.] 

Yhdysvalloista käsin toimiva Iranin ihmisoikeustilannetta seuraavan HRANA -järjestön (Human Rights Activists in Iran) mukaan lääkkeiden saatavuus Iranissa oli heikentynyt entisestään Iranin sodan vuoksi. HRANA:n artikkelissa kuvataan, kuinka lääkkeiden saatavuusongelmat olivat johtaneet lääkekaupan siirtymiseen entistä enemmän mustaan pörssiin. Artikkelin mukaan vaikeudet raaka-aineiden tuonnissa, valuutanvaihdossa, sodan aiheuttamat tuhot osaan logistista infrastruktuuria, (sairaus)vakuutuksia tarjoavien yhtiöiden maksuvaikeudet, ja tiettyjen lääkkeiden nopeasti kasvanut kysyntä olivat pahentaneet saatavuusongelmia.[footnoteRef:36] Lääkärit ilman rajoja -järjestön mukaan lääketuotanto oli kokenut vakavia häiriöitä sodan vuoksi, minkä seurauksena peruslääkkeiden (essential medicines) saavutettavuudessa oli ongelmia.[footnoteRef:37]  [36:  HRANA 13.5.2026.]  [37:  MSF 23.4.2026.] 

Iranin ruoka- ja lääkeviraston johtajan raportoitiin vahvistaneen, että osa Iranin kriisitilanteita varten olevista strategisista lääke- ja lääketieteellisten välineiden varannoista oli käytetty 40 päivän sodan (ts. ennen 8.4.2026 tulitaukoa) aikana.[footnoteRef:38] Deutsche Wellen 27.5.2026 julkaiseman artikkelin mukaan siitä huolimatta, että iranilaiset viranomaiset olivat pyrkineet rauhoittamaan tilannetta, useat iranilaiset kuvasivat merkittävistä haasteista lääkkeiden saatavuudessa. Haastatellun yleislääkärin mukaan jotkut lääkkeet olivat kadonneet käytännössä kokonaan sodan syttymisen jälkeen ja toisia oli saatavilla vain toisinaan tai aiempaa merkittävästi kalliimmalla hinnalla. Haastatellun kardiologin mukaan jotkut potilaista olivat lakanneet ostamasta tarvitsemiaan lääkkeitä nousseiden hintojen vuoksi. Artikkelissa arvioidaan, etteivät saatavuusongelmat koske vain harvinaisempia tai erityistason lääkkeitä vaan myös rutiinihoitoja.[footnoteRef:39] Iran Internationalin 20.6.2026 julkaistussa artikkelissa kuvataan, kuinka epävirallinen lääkekauppa oli kasvanut virallisten toimitusketjujen heikentymisen seurauksena. Keskeisenä ongelmana oli se, että Iranissa luvattomasti tuotettujen tai väärennettyjen lääkkeiden määrä oli kasvussa.[footnoteRef:40]  [38:  Iran Wire 13.8.2026.]  [39:  DW 27.5.2026.]  [40:  Iran International 20.6.2026.] 

Kuten edellä mainittu, OCHA esitti toukokuussa 2026 arvion, jonka mukaan noin 1000 lääketyypin saatavuudessa oli häiriöitä.[footnoteRef:41] Iran International raportoi 9.8.2026, että Iranin parlamentin terveydenhoitokomitean edustajan Salman Es’haghin mukaan noin 43 lääkkeen saatavuusongelmat olivat kriittisiä ja noin 1000 lääkkeessä oli jonkinasteisia saatavuusongelmia.[footnoteRef:42] Kyseisissä lähteissä ei kerrota yksityiskohtaisesti sitä, mistä lääkkeistä on pulaa. [41:  OCHA 7.6.2026.]  [42:  Iran International 9.8.2026.] 

Useiden lähteiden perusteella lääkkeiden hinnat ovat viime aikoina nousseet merkittävästi.[footnoteRef:43] Iranin parlamentin terveydenhoitokomitean edustajan Es’haghin mukaan kemoterapialääkkeet, syöpä-, hemofilia- ja talassemiapotilaiden tarvitsemien lääkkeiden merkittävän hinnannousun vuoksi niiden käyttö oli vähentynyt. Es’haghin mukaan lääkkeistä suurimman osan hinta oli noussut.[footnoteRef:44] Iran International uutisoi 10.5.2026, että joidenkin lääkkeiden hinnat olivat nousseet jopa 400 %.[footnoteRef:45] Iran Wire uutisoi 14.8.2026, että Iranin parlamentin terveydenhoitokomitean jäsen Homayoun Sameyah Najafabadi oli kuvannut lääkkeiden saatavuusongelmien ja hintojen nousun seurauksena tilannetta erittäin kriittiseksi. Hänen mukaansa inflaation ja Hormuzinsalmen epävakauden aiheuttaman kuljetus- ja vakuutuskustannusten nousun vuoksi lääkkeiden tuonti oli vaikeutunut, ja joidenkin keskeisten lääkkeiden tuonti oli muuttunut taloudellisesti kannattamattomaksi.[footnoteRef:46] [43:  Iran International 9.8.2026; Iran International 10.5.2026; Iran Wire 14.8.2026.]  [44:  Iran International 9.8.2026.]  [45:  Iran International 10.5.2026.]  [46:  Iran Wire 14.8.2026.] 

Käytettävissä olevissa lähteissä ei käsitellä systemaattisesti eri lääkeaineiden saatavuutta keväällä ja kesällä 2026, mutta mainintoja eri lääkeaineiden saatavuushäiriöistä löytyy etenkin uutismedioiden raportoinnista. 
· Iran International raportoi 2.4.2026, että peruslääkkeiden, mukaan lukien insuliinin ja verenohennuslääkkeiden, vakavat saatavuusongelmat ja korkeat hinnat olivat jatkuneet kuluvan kuukauden aikana. Haastateltujen iranilaisten mukaan insuliinin saatavuusongelmat olivat pahentuneet sodan alkamisen jälkeen.[footnoteRef:47] [47:  Iran International 2.4.2026.] 

· Iran international raportoi 10.5.2026, että Razavi Khorasanin maakunnan apteekkariliiton johtaja oli todennut saatavuushäiriöiden koskevan syöpä-, MS-, dialyysi-, elinsiirto-, hemofilia-, sydän-, hengitysteiden- ja psykiatristen sairauksien hoitoon tarkoitettuja lääkkeitä.[footnoteRef:48] [48:  Iran International 10.5.2026.] 

· Deutsche Wellen 27.5.2026 julkaistussa artikkelissa Rashtin kaupungissa asuvan diabeetikon sukulaisen mukaan insuliinia säännösteltiin ja sen hinta oli noussut kuusinkertaiseksi viikossa.[footnoteRef:49]  [49:  DW 27.5.2026.] 

· Iran Wire uutisoi 28.5.2026 useiden psyykenlääkkeiden kuten risperidonen saatavuushäiriöistä.[footnoteRef:50] [50:  Iran Wire 28.5.2026.] 

Lisäksi Euroopan unionin turvapaikkaviraston (EUAA) MedCOI-palvelun maaliskuun 2026 jälkeen tekemien selvitysten mukaan[footnoteRef:51] Iranissa joissain tiedustelluissa peruslääkkeissä on saatavuusongelmia tai niitä täytyy tilata ulkomailta, kuten esimerkiksi tietyissä masennus-[footnoteRef:52], diabetes-[footnoteRef:53] ja epilepsian hoitoon[footnoteRef:54] käytettävissä lääkkeissä. Vastausten mukaan tiettyjä näiden sairauksien hoitoon käytettäviä lääkkeitä on toisaalta myös saatavilla. [51:  Yksityiskohtainen lääkkeiden saatavuus on tarkistettava MedCOI-tietokannasta.]  [52:  EUAA MedCOI /Local expert in Iran 19.6.2026.]  [53:  EUAA MedCOI /Local expert in Iran 26.5.2026.]  [54:  EUAA MedCOI /Local expert in Iran 21.4.2026.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

